ലഹരി മരുന്നുമായി പിടിയിലായി തലശ്ശേരി: പരിശോധനക്കിറങ്ങിയ എടക്കാട് പോലിസിന്റെ സന്ദര്ഭോചിതമായ സംശയത്തില് കുടുങ്ങിയത് ബാഗ്ലൂര് ബന്ധങ്ങളുള്ള ജില്ലയിലെ സജിവ മയക്ക് മരുന്ന് ഇടപാടുകാരന്. മാടായി പുതിയങ്ങാടിയിലെ ചൂരിക്കാടന് വീട്ടില് ശിഹാബാണ്35 പിടിയിലായത്. ചാല ബസാറിനടുത്ത് രാത്രി വൈകി വാഹന പരിശോധന നടത്തുകയായിരുന്ന എടക്കാട് പ്രിന്സിപ്പല് എസ്.ഐ.മഹേഷ് കണ്ടമ്ബേത്തും സഹപ്രവര്ത്തകരുമാണ് പ്രതിയെ വിലങ്ങ് വച്ചത്. പോലിസ് പാര്ട്ടിയുടെ മുന്നിലൂടെ റോഡിലെ ഇരുട്ടില് നിന്നും സംശയാസ്പദ സാഹചര്യത്തില് എത്തിയ കെ.എല്.13 എ.എം.9669 ചുവന്ന മാരുതി ബ്രിസ്കാര് കടന്നു പോവാന് ശ്രമിച്ചതോടെ ഉദ്യോഗസ്ഥര് വാഹനം നിര്ത്തിച്ചു. തത്സമയം കാറിലുണ്ടായ ഒരാള് ഇരുട്ടിലേക്ക് ഓടി രക്ഷപ്പെട്ടു. എന്നാല് അപരനെ എസ്.ഐ.യും സംഘവും കീഴ്പെടുത്തി. തുടര്ന്ന് നടത്തിയ പരിശോധനയിലാണ് കാറില് ഒളിച്ചു സൂക്ഷിച്ച ന്യൂജന് സിന്തറ്റിക് ലഹരി മരുന്നായ എം.ഡി.എം.എ. നിറച്ച പാക്കറ്റും ഹാഷിഷ് ഓയിലും ഇവ ആവശ്യക്കാര്ക്ക് തൂക്കി നല്കാന് ഉപയോഗിക്കുന്ന ആധുനിക ഇലക്ട്രോണിക് മിഷ്യനും കത്രികയും ടെസ്റ്റ് ട്യൂബും സിഗര് ലൈറ്റ്, മയക്ക് ഗുളികകള് ഉള്പടെ ലഹരി മരുന്നും ഉപകരണങ്ങളും കണ്ടെത്തിയത്. പ്രതിയെ കസ്റ്റഡിയിലെടുത്ത് ചോദ്യം ചെയ്തതില് നിന്നും ബാഗ്ലൂരില് നിന്ന് ലഹരിമരുന്ന് എത്തിച്ചു ജില്ലയില് വിതരണം നടത്തുന്ന മാഫിയാ സംഘത്തിലെ കണ്ണിയാണെന്ന് തിരിച്ചറിഞ്ഞിട്ടുണ്ട്. എം.ഡി.എം.എ. മരുന്ന് സ്റ്റാമ്ബ് രൂപത്തിലാക്കിയാണത്രെ ഇരകള്ക്ക് കൈമാറുന്നത്. വില്പന നടത്തിയ വകയില് കിട്ടിയ 24, 500 രൂപയും പ്രതിയില് നിന്ന് കണ്ടെടുത്തിട്ടുണ്ട്. എം.ഡി.എം.എ. ലഹരി ഒരു ഗ്രാമിന് 3000 രൂപയാണ് ശിഹാബും സഹായിയും ഈടാക്കുന്നത്. ഓടി രക്ഷപ്പെട്ടയാളെ തിരിച്ചറിഞ്ഞിട്ടുണ്ട്. എടക്കാട് സ്റ്റേഷന് ഹൌസ് ഓഫിസര് എം.അനിലിന്റെ നിര്ദേശ പ്രകാരം നടത്തിയ പരിശോധനയില് പ്രിന്സിപ്പല് എസ്.ഐ.മഹേഷ് കണ്ടമ്ബേത്തിനൊപ്പം എസ്.ഐ.മാരായ മാത്യൂസ്, സന്തോഷ്, എ.എസ്.ഐ.മാരായ രാഗേഷ്, വിനീഷ്,സാബു, ഹോം ഗാര്ഡുമാരായ സുധീഷ് ബാബു, അനില് എന്നിവരും ഉണ്ടായി. ശിഹാബിനെ തലശ്ശേരി കോടതി റിമാന്റ് ചെയ്തു.